תנאי קבלה לעתודה הם לפחות דפ"ר 60 ומעלה. בנוסף לציוני צו ראשון, מועמדים לעתודה צריכים להגיש ציון של הבחינה הפסיכומטרית בהתאם לדרישות של כל מסלול. בתוכניות עתודה מסוימות כמו "צמרת" או "סילון" קיימות דרישות נוספות כמו הרחבה של מקצוע ריאלי בתיכון או ציון גבוה במתמטיקה, לכן מומלץ לבדוק מה הדרישות הרלוונטיות לכל אחת מהתכניות בהן מעוניינים לפני ההרשמה. כמו כן, שירות במסלול עתודה הוא התנדבותי ואינו מחייב. מי שמעוניין להתקבל למסלול התעודה צריך להירשם באתר האינטרנט "מתגייסים".